wickkiey/tamil-wikipedia-chunked huggingface dataset:
# சுமார்த்த விசாரம்

## நீசர்கள்-நீச கர்மம்

திருமணம் என்ற பெயரால் இல்லத்தில் அடைக்கப்பட்டவர்களின் சக்களத்திப் போர்,நிறைவு செய்யப்படாத பாலியல் வேட்கை ஆகியவை பெண்களை முடக்கின.இளம் விதவைகளின் பெருமூச்சுகளால் இல்லத்தின் அகாயிகள் (உள் அறைகள்) தீச்சூளைகளாயின.மணமாகாத
நம்பூதிரிப் பெண்கள் (நம்பூதிரிப் பெண்களுக்கு அந்தர்ஜனம் என்று பெயர்) கனவுகளையும் ஆசைகளையும் விழுங்கி கன்னியராக முதிர்ந்தனர்.கூந்தல் நரைத்து, உடல்குன்றி சாவுக்காகக் காத்துக் கிடந்தனர். அப்படி இறந்துபோகும் முதிர்கன்னிகளால் குலத்துக்கு சாபம் வந்து
விடாமலிருக்க அந்த பிணத்துடன் உடலுறவுகொள்ள வெளியிலிருந்து கீழ்ச்சாதிக்காரர்களான 'நீசர்கள் ' அமர்த்தப்பட்டனர்.இந்த தோஷ பரிகாரம் 'நீச கர்மம் ' என்று அழைக்கப்பட்டது.பண்பாட்டு விதிகளில் ஆண்களுக்கு நிரந்தர சலுகையிருந்தது. ஒரு நம்பூதிரிப் பெண் அந்நிய ஆடவனுடன் தொடர்புகொண்டால் அவள் களங்கப்பட்டவள். அவள் மீது சமுதாய விசாரணை நடத்தப்படும். இந்த விசாரணைக்கு 'ஸ்மார்த்த விசாரம் ' என்று பெயர்.  
நம்பூதிரி கிராமசபைகளின் நடவடிக்கைகளைச் செய்யும் ஸ்மார்த்தர்களும் மீமாம்சகர்களும் அடங்கிய குழு அந்தர்ஜனத்தின் ஒழுக்கக்கேட்டை விசாரிக்கும். அதற்குத் தோதாக குற்றம் சாட்டப்பட்ட பெண் தனியறையில் அடைக்கப்படுவாள்.உறவினர் எவரும் அவளை நெருங்கவோ உணவோ தண்ணீரோ கொடுக்கவோ அனுமதிக்கப்படமாட்டார்கள். இருண்ட அறையில் ஒண்டிக்கிடக்கும் 'குற்றவாளி 'க்கு அவளுடைய தாசி(பணிப்பெண்) மட்டும் உதவலாம்.காமக்குற்றம் சாட்டப்பட்ட பெண் 'சாதனம் ' என்று அழைக்கப்பட்டாள்.சாதனம் தனது குற்றத்தை ஒப்புக்கொள்ளச் செய்ய பலவிதமான உபாயங்கள் பிரயோகிக்கப்பட்டன. பாயோடு சுருட்டிக்கட்டி மாளிகையின் மேலிருந்து அவளை எறிவது ஒருமுறை.அவளை அடைத்துவைத்திருக்கும் அறைக்குள் விஷ ஜந்துக்களை விடுவது இன்னொரு உபாயம்.இந்த தண்டனைகளிலிருந்து தப்பினால் அவள் நிரபராதி.ஆனால் அப்படி யாரும் தப்பியதில்லை.விஷப் பிராணிகளுக்கு ஒழுக்க விதிகள் பற்றிய ஞானமில்லாததே காரணம்.
அடைக்கப்பட்டிருக்கும் 'சாதன 'த்தை ஸ்மார்த்தர்களின் பஞ்சாயத்து விசாரிக்கும்.உயிர் வற்றி உடல் ஒடுங்கிய சாதனம் பெரும்பாலும் குற்றத்தை ஒப்புக்கொள்ளும்.தன்னைப் போகித்தவன் யார் என்று சொல்லிவிடும். அத்துடன் சாதனம் இல்லத்திலிருந்தும் சமுதாயத்திலிருந்தும்
விலக்கப்படும். இல்லத்திலிருந்து வெளியேற்றி கதவை அடைத்து பிண்டம் வைக்கப்படும்.  
நீத்தாருக்கான சடங்கு அது.இனி அவள் உயிரற்றவள். இறந்தவள். இல்லத்திலிருந்து எறியப்பட்ட சாதனத்தை பிரம்மனின் சந்ததிகளல்லாத எந்த நீசனும் பொறுக்கிக்கொள்ளலாம்.ஆனால் அதற்கு யாரும் முன்வந்ததில்லை.தொழில் அதிகாரத்தை வைத்திருக்கும் மேற்சாதியுடன் மோதிக்கொள்ளத் துணிந்ததில்லை.சமுதாயத்திலிருந்து பிரஷ்டம் செய்யப்பட்ட பெண்கள் திசையறியாத ஏதோ நிலப்பரப்பில்
மண்ணில் புதைந்து மக்கிப்போயிருக்கலாம். எரிந்து சாம்பலாகிக் காற்றில் கரைந்திருக்கலாம்.அவர்களுக்கு வரலாறு இல்லாமற் போயிற்று.இந்த சமுதாய அநீதிகளைத் தனது உடலை ஆயுதமாகவும் அவர்கள் சுமத்திய குற்றச்சாட்டுகளையே தந்திரோபாயமாகவும் மாற்றி எதிர்கொண்டதன் மூலம் வரலாற்றுப் பாத்திரமானவள் குறியேடத்து தாத்ரிக் குட்டி.
# சுமார்த்த விசாரம்

## யோக க்ஷேம சபை

கேரளத்தின் மறுமலர்ச்சி சிந்தனையில் பெண் விடுதலை குறித்த விழிப்புணர்வைத் தூண்டி விட்டதில் குறியேடத்து தாத்ரியின் கலகத்துக்கும் பங்குண்டு. தாத்ரி கலகம் நடந்து முடிந்த இரண்டாண்டுகளுக்குப் பிறகு நம்பூதிரிகளை மனிதர்களாக மாற்றும் நோக்கத்துடன் யோக க்ஷேம சபை தொடங்கப்பட்டது. நம்பூதிரிக் குடும்பத்தில் பிறந்தவராயினும் அதன் மனுநீதிக்கும் ஆதிக்க விதிகளுக்கும் கலாச்சார அடக்குமுறைக்கும் பிற்போக்கு மனோபாவத்துக்கும் எதிராக இளைஞர்கள் கிளர்ந்தெழுந்தனர். செயலாலும் பேச்சாலும் எழுத்தாலும் புதிய உணர்வுகளைத் தோற்றுவித்தனர்.பின் நாட்களில் அவர்களில் முன் வரிசையில் நின்றவர் வி.டி.பட்டதிரிப்பாடு. பெண் உரிமை பிரச்சனை ஆணின் பிரச்சனையும் சமூகத்தின் பிரச்சனையும் அதன் விரிவாக மானுடப்பிரச்சனையுமாகிறது என்று உணர்த்தினார் அவர். இல்லங்களின் சமையற்கூடங்களில் வெந்து
உருகிக்கொண்டிருந்த பெண்களின் அவலத்தை மையமாக்கி அவர் எழுதிய 'அடுக்களையிலிருந்து அரங்கத்துக்கு ' என்ற நாடகம் ஸ்மிருதிகளின் விலங்குகளிலும் மனுதர்மத்தின் தளைகளிலும் பூட்டப்பட்டிருந்த உயிரின் சுதந்திரத்தை உசுப்பியது. அந்த நாடகம்தான் ஈ.எம்.எஸ். உட்பட பல சமூக சீர்திருத்தவாதிகளை உருவாக்கியது.  
குறியேடத்து தாத்ரிக்கு கலாச்சார நாயகியின் மதிப்பை ஏற்படுத்தியவரும் வி.டி.தான்.அதன் தொடர்ச்சியாகத்தான் ஒவ்வொரு கால கட்டத்திலும் தாத்ரியை மையப்படுத்தி படைப்புகள் உருவாயின. மலையாள இலக்கியத்தில் ஆழமான செல்வாக்குச் செலுத்திய கலாச்சாரப்பாத்திரமாக தாத்ரியைச் சொல்லலாம். தாத்ரியின் வரலாற்றை விரித்தும் அதன் அறியப்படாத பக்கங்களின் மர்மத்தைத் தேடியும் கவிதைகளும் கதைகளும் நாடகங்களும் திரைப்படங்களும் உருவாக்கப்பட்டன. 'அபராதியான அந்தர்ஜனம் ' என்ற தலைப்பில் ஒடுவில் குஞ்ஞிக்கிருஷ்ணமேனோன் எழுதிய கவிதையே முதல் படைப்பு. மாடம்பு குஞ்ஞிக்குட்டனின் 'பிரஷ்டு ',லலிதாம்பிகா அந்தர்ஜனத்தின் 'அக்னி சாட்சி ' (சிற்பியின் மொழியாக்கத்தில் தமிழில் வெளிவந்துள்ளது), உண்ணி கிருஷ்ணன் பூதூரின் 'அம்ருதமதனம் ',நந்தனின் 'குறியேடத்து தாத்ரி 'இவையெல்லாம் தாத்ரியின் நாவல் முகங்கள். எம்.கோவிந்தன் எழுதிய 'ஒரு கூடியாட்டத்தின் கதை '- தாத்ரி குட்டிக்கும் கதகளி கலைஞர் சங்கரப் பணிக்கருக்குமிடையில் இழையோடிய காதலைச் சொல்லும் நீள்கவிதை. 'யக்ஞம் ' என்ற ஸ்ரீதேவியின் நாடகம் ஸ்மார்த்த விசாரத்தை சமகாலச் சூழலில் பொருத்தும் மறுவாசிப்பு.  
ஒரு கூடியாட்டத்தின் கதையில் இடம் பெறும் ஆண்-பெண் உறவின் கனவையும் காதலையும் மையக் கருவாக வைத்து மூன்று திரைப்படங்கள் உருவாயின. எம்.டி.வாசுதேவன் நாயர்திரைக்கதை எழுதிய 'பரிணயம் ' (இயக்கம்: ஹரிஹரன்), அரவிந்தன் இயக்கிய 'மாறாட்டம் ',ஷாஜி என்.கருண் இயக்கிய 'வானப்ரஸ்தம் '.இந்த ஆண்டுடன்**(2005)** தாத்ரி குட்டி மீதான விசாரணைக்கு நூறு வருடங்கள் நிறைவு பெறுகின்றன.வெறும் காமப் பிசாசு என்று சென்ற நூற்றாண்டின் ஆரம்பத்தில் உதாசீனத்துக்குள்ளான ஒரு பெண் நூற்றாண்டு கடந்தும் நினைக்கப்படுவதன் காரணம், தாத்ரியின் அரூபமான முன்னிலையில் எல்லா கலாச்சார மனங்களும் மறைமுக விசாரணைக்குள்ளாவதாக இருக்கலாம்.  
விசாரணையில் சமூகத்தில் பிரபலமான 64 பேருடன் தான் சம்போகித்ததாக சொல்லும் தாத்ரிக்குட்டி ஒவ்வொருவரின் பெயராகச் சொல்கிறாள். 63 பெயர்களை சொல்லி முடித்தவள் ஸ்மார்த்தனை நோக்கி விரல் நீட்டி 64 வது ஆள் யாரென்று சொல்லட்டுமா என்று கம்பீரமாகக் கேட்கிறாள்.  
சமூகத்திலிருந்து அந்த 64 பேரும் வெளியேற்றப்பட்டார்கள். தாத்ரிக்குட்டியும் தனக்குத் தோன்றிய திசையில் பயணத்தைத் துவங்கினாள்.
# தமிழ்த் திரைப்படத்துறையும் திராவிட அரசியலும்

**தமிழகத் திரைப்படத்துறை திராவிட இயக்கத்தின்** வளர்ச்சியில் பெரும் பங்கு வகித்துள்ளது. திராவிடக் கட்சிகள் தமிழ் நாட்டில் ஆட்சிக்கு வரவும் நாற்பதாண்டுகளுக்கு மேலாக ஆட்சியில் நீடிக்கவும் தமிழ்த் திரைப்படங்கள் பெரிதும் உதவியுள்ளன. கா. ந. அண்ணாதுரை, மு. கருணாநிதி, எம். ஜி. ராமச்சந்திரன், ஜெ. ஜெயலலிதா என திரைப்படத் துறையுடன் தொடர்புடைய நான்கு பேர் தமிழ்நாட்டு முதலமைச்சராக பொறுப்பு வகித்துள்ளனர்.
# தமிழ்த் திரைப்படத்துறையும் திராவிட அரசியலும்

## ஆரம்ப காலம்

1930களின் நடுவிலிருந்து பிரித்தானிய இந்தியாவின் சென்னை மாகாணத்தில் தமிழ்த் திரைப்படத் துறையினர் இந்திய விடுதலைப் போராட்டத்தில் பங்காற்றி வந்தனர். 1937 சட்டமன்றத் தேர்தலில் புகழ்பெற்ற நடிகையும் பாடகியுமான கே. பி. சுந்தராம்பாள் இந்திய தேசிய காங்கிரசுக்காக தேர்தல் பிரச்சாரம் மேற்கொண்டார். ஆனால் அதன் பின்பு காங்கிரசு திரைப்படக் கலைஞர்களை அரசியல் நோக்கங்களுக்காக கூடுதலாகப் பயன்படுத்தவில்லை. காங்கிரசு மட்டுமல்லாமல் அதன் அரசியல் போட்டியாளர்களான நீதிக்கட்சியும் பின்னர் ஈ. வெ. ராமசாமியின் திராவிடர் கழகமும் (தி. க) பெரும்பாலும் திரைப்படத் துறையைப் பயன்படுத்தவில்லை. இந்த நிலைக்கு சில விதிவிலக்குகளும் இருந்தன - எம். ஆர். இராதா தனது நாடகங்களின் வாயிலாக திராவிட இயக்கத்தின் கொள்கைகளைப் பரப்பி வந்தார். 1940களில் தி. க வில் கா. ந. அண்ணாதுரையின் செல்வாக்கு கூடத் தொடங்கியபின் திராவிட இயக்கத்துக்கும் திரைப்படக் கலைஞர்களுக்கும் தொடர்பு ஏற்பட்டது.
# தமிழ்த் திரைப்படத்துறையும் திராவிட அரசியலும்

## திமுகவும் திரைத்துறையும்

'' (1949) - அண்ணாதுரையின் திரையுலக அறிமுகம்]]
அண்ணாதுரை 1949இல் தி. க வை விட்டு வெளியேறி திராவிட முன்னேற்றக் கழகத்தைத் (தி. மு. க.) தொடங்கினார். அந்த ஆண்டு முதல் அவரது பல மேடை நாடகங்களைத் திரைப்படங்களாக எடுத்தனர். *ஓர் இரவு* (1951), *வேலைக்காரி* (1949), *நல்ல தம்பி* (1949) போன்ற திரைப்படங்களின் வெற்றி தி. மு. க. தலைவர்களுக்கு திரைப்படத்துறையின் முக்கியத்துவத்தை உணர்த்தியது. கே. ஆர். ராமசாமி, என். எஸ். கிருஷ்ணன் போன்ற கலைஞர்கள் தங்களது திரைப்படங்களின் மூலம் திமுகவின் கொள்கைகளை மக்களிடம் பரப்பி வந்தனர். 1952ல் வெளியான பராசக்தி திரைப்படத்தின் பெருவெற்றி தி. மு. க. வுக்கு மக்களிடையே நல்ல ஆதரவைத் தேடித் தந்தது. இப்படத்தின் நாயகன் சிவாஜி கணேசனும் வசனகர்த்தா மு. கருணாநிதியும் தி. மு. க. வில் பெயர் பெற்று வளரத் தொடங்கினர். 1950களின் தொடக்கத்தில் எம். ஜி. இராமச்சந்திரன் திமுகவின் கொள்கைகளைப் பரப்பும் படங்களில் நடிக்கத் தொடங்கினார்.  
தி. மு. க. வின் ஆதரவாளர்கள் உருவாக்கிய திரைப்படங்களில் அதன் கொள்கைகளான திராவிட நாடு, இந்தி எதிர்ப்பு, பகுத்தறிவு போன்றவற்றை மறைமுகமாகவும் சில சமயங்களில் நேரடியாகவும் வெளிப்படுத்தினார்கள். தி. மு. க. வின் கருப்பு-சிவப்பு கொடியையும் உதயசூரியன் சின்னத்தையும் ஆங்காங்கே காட்டினார்கள். 1950களில் வெளியான தி. மு. க. ஆதரவுப் படங்கள் இதனால் தணிக்கை விதிகளுக்கு ஆளாயின. தணிக்கை வாரியத்தின் கத்திரிப்புகளிலிருந்து தப்பிக்க அரசியல் தொடர்பான செய்திகளை மறைமுகமாகக் காட்டத்தொடங்கினார்கள். 1957இல் சிவாஜி கணேசன் தி. மு. க. வை விட்டு வெளியேறிய பின்னர் எம். ஜி. இராமச்சந்திரன் (எம்ஜியார்) தி. மு. க ஆதரவு நடிகர்களுள் முதன்மையானவரானார். 1958இல் அவர் நடித்து வெளிவந்த *நாடோடி மன்னன்* திரைப்படம் தி. மு. க. வின் கொள்கைகளை வெளிப்படையாக எடுத்துரைத்தது. 1957 தேர்தலில் போட்டியிட்டு சட்டமன்ற உறுப்பினர்களானதன் மூலம் அண்ணாதுரையும் கருணாநிதியும் சட்டமன்றத்தில் முதலில் நுழைந்த திராவிட இயக்கத்தைச் சார்ந்த திரைப்படத்துறையினரானார்கள். 1962 தேர்தலில் எஸ். எஸ். ராஜேந்திரனும், 1967 தேர்தலில் எம்ஜியாரும் போட்டியிட்டு சட்டமன்ற உறுப்பினர்களாயினர். இவ்விரு தேர்தல்களிலும் பிரச்சாரத்துக்குத் திரைப்படங்களையும் திரைப்படப் பாடல்களையும் பெரிதும் பயன்படுத்தினார்கள். 1967 தேர்தலில் தி. மு. க. வெற்றி பெற்று அண்ணாதுரை தமிழகத்தின் முதல்வரானார்.
# தமிழ்த் திரைப்படத்துறையும் திராவிட அரசியலும்

## அதிமுகவும் திரைத்துறையும்

1969ல் அண்ணாதுரையின் மரணத்திற்கு பிறகு கருணாநிதி தமிழக முதல்வரானார். 1972இல் எம்ஜியாருக்கும் கருணாநிதிக்கும் ஏற்பட்ட கருத்து வேறுபாட்டால் திமுக பிளவுபட்டது. எம்ஜியார் கட்சியிலிருந்து வெளியேறி அனைத்திந்திய அண்ணா திராவிட முன்னேற்றக் கழகம் (அஇஅதிமுக) என்ற புதிய கட்சியைத் தொடங்கினார். கட்சி தொடங்கிய பின்னரும் திரைப்படங்களில் நடித்து வந்தார். (கருணாநிதியும் தற்காலம் வரை பல திரைப்படங்களுக்கு கதை-வசனம் எழுதி வருகிறார்). இக்காலகட்டத்தில் வெளியான அவரது *உரிமைக்குரல்* (1974), *இதயக்கனி* (1975), *நேற்று இன்று நாளை* (1974) போன்ற படங்களில் அவரது அரசியல் கருத்துகளை மறைமுகமாகவும் சில இடங்களில் வெளிப்படையாகவும் சொல்லியிருந்தார். 1977 தேர்தலில் அ. தி. மு. க வெற்றி பெற்று எம்ஜியார் தமிழக முதல்வரானார். அடுத்த இரு சட்டமன்றத் தேர்தல்களிலும் அவரே வெற்றி பெற்று பன்னிரெண்டாண்டுகள் முதல்வராகப் பணியாற்றினார்.  
1984 தேர்தலின் போது எம்ஜியார் சிறுநீரக மாற்று சிகிச்சைக்காக அமெரிக்க மருத்துவமனையில் அனுமதிக்கப்பட்டிருந்ததால் தேர்தல் பரப்புரைக்கு வர இயலவில்லை. அவர் மருத்துவமனை அறையில் படுத்திருக்கும் காட்சியை நிகழ்படம் எடுத்து தமிழ்நாட்டுத் திரையரங்குகளில் திரைப்படங்களுக்கு முன் காட்டச்செய்து பரப்புரை செய்தது அ. தி. மு. க. இக்காலகட்டத்தில் 1960களிலும் 70களிலும் முன்னணி நடிகையாக விளங்கிய ஜெ. ஜெயலலிதாவின் செல்வாக்கு அ. தி. மு. க. வில் கூடத் தொடங்கியது; அவர் அக்கட்சியின் கொள்கை பரப்புச் செயலாளராகப் பொறுப்பேற்றார். 1987ல் எம்ஜியார் இறந்த பின் அதிமுக இரண்டாகப் பிளவுபட்டது. எம்ஜியாரின் மனைவியும் முன்னாள் திரைப்பட நடிகையுமான வி. என். ஜானகி இராமச்சந்திரன் 30 நாட்கள் முதல்வராக இருந்தார். அவரது தலைமையில் ஒரு குழுவும் ஜெயலலிதா தலைமையில் ஒரு குழுவும் தனியே 1989 தேர்தலில் போட்டியிட்டுத் தோற்றன. தேர்தல் முடிந்த பின் இரு குழுக்களும் ஜெயலலிதா தலைமையில் இணைந்தன. 1991 தேர்தலில் அ. தி. மு. க வெற்றி பெற்று ஜெயலலிதா தமிழக முதல்வரானார். 2001, 2011 ,2016 தேர்தல்களிலும் வென்று மீண்டும் முதல்வரானார். 2006 சட்டமன்றத் தேர்தலில் பரப்புரைக்காக சிம்ரன், விஜயகுமார், முரளி, செந்தில், விந்தியா, பாண்டியன் போன்ற நடிகர்களை அ. தி. மு. க. பயன்படுத்தியது.
# தமிழ்த் திரைப்படத்துறையும் திராவிட அரசியலும்

## பிற கட்சிகள்

திமுக, அதிமுக ஆகிய கட்சிகளின் வெற்றியால் கவரப்பட்டு வேறு சில நடிகர்களும் புதிய கட்சிகளைத் தொடங்கி அரசியலில் ஈடுபட்டுள்ளனர். இவ்வாறு டி. ராஜேந்தர், பாக்யராஜ் போன்றவர்கள் தனியே கட்சி தொடங்கி தோல்வி கண்டனர். 1996 தேர்தலில் நடிகர் ரஜினிகாந்த் தி. மு. க.-த. மா. க. கூட்டணியை வெளிப்படையாக ஆதரித்தார்; ஆனால் எக்கட்சியிலும் அவர் சேரவில்லை. மேலும் சில நடிகர்கள் அ. தி. மு. க. விலும் தி. மு. க. விலும் நேரடியாக இணைந்து அரசியலில் ஈடுபட்டு வருகின்றனர். (எ. கா: நெப்போலியன், சவுந்தரராசன், எஸ். எஸ். சந்திரன், சரத்குமார், ஜே. கே. ரித்தீஷ், வாகை சந்திரசேகர், ராதா ரவி போன்றோர்). தற்போது நடிகர் விஜயகாந்த் தேசிய முற்போக்கு திராவிட கழகம் (தே. மு. தி. க) என்ற கட்சியைத் தொடங்கி நடத்தி வருகிறார். 2011ஆம் ஆண்டு நடைபெற்ற சட்டமன்றத் தேர்தலில் குறிப்பிட்ட அளவு தொகுதிகளில் வெற்றிபெற்ற விஜயகாந்தின் தே. மு. தி. க. எதிர்க்கட்சி எனும் தகுதியைப் பெற்றது.
# தமிழ்த் திரைப்படத்துறையும் திராவிட அரசியலும்

## மேலும் பார்க்க

- திராவிட இயக்கம் - புனைவும் உண்மையும் (நூல்)
# பார் அட் லா

**பார் அட் லா** (Bar at Law) அல்லது **பாரிஸ்டர் ** என்பவர் ஐக்கிய இராச்சியத்தில் வகைப்படுத்தப்பட்டுள்ள வழக்கறிஞர் ஆவர்.இவர்கள் கட்சிக்காரர்களின் நேரடி பிரதிநிதியாக செயல்பட இயலாதமையால் **வழக்குரைஞர் (சாலிசிடர்)** என்றழைக்கப்படுகின்ற வழக்கறிஞர்களிடமிருந்து வேறுபடுகின்றனர்.இவர்கள் சட்ட நிபுணர்களாக இருந்து நீதிமன்ற வழக்காடலில் வழக்குரைஞரின் அழைப்பின் பேரில் உதவி புரிகின்றனர். வழக்கறிஞர்கள் சங்கம் (பார்)அல்லது இங்கிலாந்து அல்லது வேல்சில் கோர்ட் இன்கள் (Inn of court) எனப்படும் தொழில்முறை சங்கங்கள் இவர்களது தேர்வு,நடத்தை மற்றும் பயிற்சி முதலியவற்றைக் கட்டுப்படுத்துகின்றன.  
ஐக்கிய இராச்சியத்தின் கோர்ட் இன்கள் கட்டற்ற பாரிஸ்டர் சங்களாகும்.விடுதலைக்கு முந்தைய இந்தியாவில் இங்கிலாந்து சென்று இத்தகைய இன் ஒன்றில் சேர்ந்து சட்டப்பயிற்சி பெற்றவர் பார் அட் லா என அறியப்பட்டனர்.இன் ஒன்றில் எடுத்துக்கொள்ளப்பட்ட ஒருவரே வழக்கறிஞர் சங்கத்தில் சேர அனுமதிக்கப்பட்டனர். தற்போது இந்தியாவில் பார் அட் லா என்ற முறைமை வழக்கத்தில் இல்லை.
# பார் அட் லா

## வெளியிணைப்புகள்

#### ஆத்திரேலியா

- ஆத்திரேலியாவில் பாரிஸ்டர்கள்
- நியூ சௌத்வேல்ஸ் வழக்கறிஞர் சங்கம்
- விக்டோரியாவின் வழக்கறிஞர் சங்கம்
- குயின்ஸ்லாந்தின் வழக்கறிஞர் சங்கம்
- தென் ஆத்திரேலியாவின் வழக்கறிஞர் சங்கம்
- மேற்கு ஆத்திரேலியாவின் வழக்கறிஞர் சங்கம்
# பார் அட் லா

## வெளியிணைப்புகள்

#### ஐக்கிய இராச்சியம் மற்றும் அயர்லாந்து

- பாரிஸ்டர்களுக்கான இதழ்
- த இன்னர் டெம்பிள்
- வழக்கறிஞர் சங்க மன்றம்
- வட அயர்லாந்தின் வழக்கறுஞர் சங்க நூலகம்
- இசுகாட்லாந்து வழக்கறிஞர்கள்
- ஐரிஷ் பார் கவுன்சில்
# பார் அட் லா

## வெளியிணைப்புகள்

#### பிற நாடுகள்

- வழக்கறிஞர் சங்கம் ஹாங்காங்
- கனடா பார் சங்கம்
# ராவ் பகதூர்

***ராவ் பகதூர்*** (***Raobahadur*** ' ; சிலநேரங்களில்***R.B.***) என்பது பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டமாகும். இது வங்காளத்தில் *ராய் பகதூர்* என வழங்கப்பட்டது. "ராவ்" என்ற சொல் "இளவரசர்" என்பதையும் "பகதூர்" என்பது "மாண்பிற்குரியவர்" என்றும் பொருள்படும். பிரித்தானிய இந்தியாவில் இந்துக்களுக்கும் கிருத்துவர்களுக்கும் பதக்கமொன்றுடன் வழங்கப்பட்ட இப்பட்டம் தற்கால பத்மசிறீ போன்ற குடியியல் விருதுகளுக்கு இணையானது. இசுலாமிய, பார்சி மக்களுக்கு **கான் பகதூர்** என்று வழங்கப்பட்டது. சிலநேரங்களில் *ராய் சாகிப்* என்ற பட்டமும் வழங்கப்பட்டது.  
இதற்கு அடுத்த உயரிய பட்டம் திவான் பகதூர்.  
இதற்குக் கீழ்நிலைப் பட்டம் ராய் சாகிப்
# ராவ் பகதூர்

## குறிப்பிடத்தக்க சிலர்

1. வில்லவராயர் கடலரசர், தூத்துக்குடி
1. பரமேசுவரன் பிள்ளை
1. சி. வை. தாமோதரம்பிள்ளை
1. எஸ். பி. ராசமாணிக்க பண்டாரம் (1899–1949), சேலம் ஜில்லா தலைவர், சேலம் தாலுக்கா தலைவர்(1934), நீதிக்கட்சி தலைவர், வள்ளல்
1. சவரிநாதன் பிள்ளை, வருமானவரி ஆணையர், கோவை
1. எல். ஸ்ரீராமுலுநாயுடு, சென்னை மாகாண மேயர்
1. சாவூர் ஜான் பால், முல்லச்சேரி, கேரளா
1. டி. ஏ. மதுரம் மருத்துவர் திருச்சிராப்பள்ளி
1. சர் அன்னாசாமி தாமரைச்செல்வம் பன்னீர் செல்வம், தஞ்சாவூர்
1. சா. கிருஷ்ணசாமி அய்யங்கார்
1. ஹச். பி. அரி கௌடர்
1. கே. எம். எஸ். இலக்குமணய்யர் [1886-1970], மதுரை.
1. எம்.எஸ்.பி செந்தில் குமார நாடார், விருதுநகர்.
1. ராவ் பகதூர் குரூஸ் பர்னாந்து.. தூத்துக்குடி நகரதந்தை (1909 to 1927)
# ராவ் பகதூர்

## குறிப்பிடத்தக்க சிலர்

### திவான் பகதூர் பட்டம் பெற்றவர்கள்

1. முருகதாஸ் தீர்த்தபதி, சமீன்தார், சிங்கம்பட்டி, திருநெல்வேலி
1. சர் டி.விஜயராகவாச்சார்யா, கரூர்
1. இரட்டைமலை சீனிவாசன்
# கூட்டு நுகர்வு

**கூட்டு நுகர்வு** என்பது தற்போது சில தளங்களில் விரிவாகி வரும் ஒரு பொருளாதார மாதிரி ஆகும். பகிர்தல், கைமாறுதல், பண்டமாற்று, வாடகை போன்ற வழிமுறைகளில் நுகர்தல் கூட்டு நுகர்வு ஆகும். தனியே ஒருவர் ஒரு பொருளை வாங்கி நுகராமல், பொருட்களைப் பகிர்வது (நூல்கள், இசைத்தட்டுகள்), கைமாறுவது (கருவிகள், உழைப்பு), பண்டமாற்றுவது (உடைகள், சேவைகள்), வாடகைக்கு எடுப்பது (தானுந்து, ஓய்வு விடுதிகள்) கூட்டு நுகர்வு ஆகும். தற்போது வளர்ச்சி பெற்று வரும் சமூக ஊடகங்களாலும், peer-to-peer முறைமைகளாலும் இது சாத்தியமாகி உள்ளது.
# உடைப் பரிமாற்று

**உடைக் கைமாற்று** என்பது ஒருவர் உடையை இன்னொருவர் பெற்றுப் பயன்படுத்துவதைக் குறிக்கிறது. மூத்த உறவினர்களின் உடைகளை இளையோர் அணிவது ஒரு வகை உடைக் கைமாற்று ஆகும். மேற்குநாடுகளில் ஒருவர் தமக்கு விருப்பமில்லாத ஆனால் நல்ல நிலையில் உள்ள உடைகளை கைமாற்று இடத்துக்கு எடுத்துச் சென்று இன்னொருடன் கைமாற்றுச் செய்யலாம். இதனால் இருவரும் பயன்பெறுகிறார்கள், பணம் சேமிப்பாகிறது, சூழலுக்கு கழிவு செல்வது தவிர்க்கப்படுகிறது.
# தென் ஆற்காடு மாவட்டம்

**தென் ஆற்காடு மாவட்டம்** இந்தியாவின் தமிழ்நாட்டில் அமைந்திருந்த பிரிக்கப்பட்ட பழைய மாவட்டம் ஆகும்.  
முகலாய ஆட்சிக்குட்பட்ட ஆற்காடு மாநிலத்தின் (சுபா) தலைநகராக ஆற்காடு (Arcot) இருந்தது. இந்நகரம் இன்று ராணிப்பேட்டை மாவட்டத்தில் உள்ளது. 17ஆம் நூற்றாண்டின் பிற்பகுதியில் முகலாயர் தென்னிந்தியாவில் தங்கள் ஆட்சியை இழந்தபோது, ஆற்காடு பகுதிகளை உள்ளூர் ஆற்காடு நவாப்கள் ஆட்சி புரியத் தொடங்கினார். ஆற்காடு சுபாவை 1801ஆம் ஆண்டு பிரித்தானிய கிழக்கிந்தியக் கம்பனி கையகப்படுத்தியது. தனது நிருவாக வசதிக்காக வட ஆற்காடு, தென் ஆற்காடு மாவட்டம் என இரு மாவட்டங்களாக பிரித்து ஆண்டது. தென்னார்க்காடு மாவட்டம் எனவும் ஆங்கிலேயர்களால் பெயர் சூட்டப்பட்டன. தென்னார்க்காடு மாவட்டத்தின் பரப்பு 10,770 சதுர கி.மீ. ஆகும். 1993ஆம் ஆண்டு செப்டம்பர் 30 முதல் இந்த மாவட்டம் மீண்டும் நிருவாகச் சீரமைப்பிற்காக கடலூர் மாவட்டம், விழுப்புரம் மாவட்டம் என இரண்டாகப் பிரிக்கப்பட்டது.
இரண்டாகப் பிரிக்கப்படுவதற்கு முன் தென்னாற்காட்டின் தலைநகராக கடலூர் மாவட்டம் இருந்தது. விழுப்புரம் மாவட்டத்தின் தெற்குமேற்குப் பகுதிகளைக் கொண்டு, தமிழ்நாட்டின் 34-வது மாவட்டமாக கள்ளக்குறிச்சி மாவட்டம் 8 சனவரி 2019 அன்று புதிதாக உருவாக்கப்பட்டது. இம்மாவட்டத்தின் தலைமையிடம் கள்ளக்குறிச்சி நகரம் ஆகும். இப்புதிய மாவட்டத்தை 26 நவம்பர் 2019 அன்று தமிழ்நாடு முதல்வர் எடப்பாடி. பழனிச்சாமி கள்ளக்குறிச்சியில் துவக்கி வைத்தார்.  
தென் ஆற்காடு மாவட்டம் ஒன்பது வட்டங்களாக பிரிக்கப்பட்டிருந்தது :-  
- சிதம்பரம்
- கடலூர்
- கள்ளக்குறிச்சி
- திண்டிவனம்
- திருக்கோவிலூர்
- திருவண்ணாமலை
- விழுப்புரம்
- விருத்தாச்சலம்
- பண்ருட்டி .
# தென் ஆற்காடு மாவட்டம்

## இதனையும் காண்க

- வட ஆற்காடு மாவட்டம்
- ஆற்காடு நவாப்கள்
# தானுந்துப் பகிர்வு

**தானுந்துப் பகிர்வு**, கார் பகிர்வு, கார் கார் சேர்மம் என்பது தானுந்துப் பயணத்தை பிறருடன் சேர்ந்து செய்வது, அல்லது தானுந்தை பிறருடன் பகிர்ந்து பயன்படுதுவதைக் குறிக்கிறது. இப்படிச் சேர்ந்து பயன்படுத்துவதால் கார்ச் செலவு குறைகிறது, சூழல் மாசடைதல் குறைகிறது, நண்பர்களையும் பெற முடியும்.  
மேலும் பெருநகரங்களில் போக்குவரத்து நெரிசல் ஒரு முக்கியத் தொல்லையாக இருப்பதால் தானுந்துப் பகிர்வு இதனைக் குறைக்கும் ஒரு வழிமுறையாகவும் பார்க்கப்படுகிறது.
# ரெக்சொப்

**ரெக்சொப்** (நுட்பக் கடை, தமிழக வழக்கு: டெக்சாப்) என்பது ஒரு உறுப்பினர்களுக்குரிய ஒரு பட்டறை ஆகும். எல்லா திறன் நிலைகளிலும் இருக்கும் ஆர்வலர்களும் அவர்களின் செயற்றிட்டங்களை நிறைவேற்ற பல்வேறு தொழிற்துறை கருவிகளையும் சாதங்களையும் இங்கு பயன்படுத்தலாம். இங்கு இந்தக் கருவிகளைப் பயன்படுத்த தேவையான அடிப்படை பயிற்சியும் வழங்கப்படுகிறது.
# விக்கிப்பீடியா:கலைச்சொல் ஒத்தாசை/தொகுப்பு02

## Natkeeran 21:01, 11 ஜூன் 2008 (UTC)

- :en:Geothermal
- :en:Geothermal heating
- :en:Demand responsive transport or on demand bus
- :en:Arcology
- bowling
- juggling
- curling
- :en:Pocket billiards
- stand up comedy
- மேடைச் சிரிப்புரை (மேடைப் பேச்சு என்பது போல)
- instrumentation
- அளவீட்டு சமைதியம் (சமைதியம் = system); அளவீட்டு ஒருங்கியம் (ஒருங்கியம்=system); அளவீட்டு அமையம்.
- brain and cognitive sciences
- மூளையும் குறிப்புணர்வியலும்; மூளை, குறிப்பறிவியல்
- management - நிர்வாகம், மேலாண்மை, முகாமைத்துவம் ?
- மேலாண்மை, முகாமை, முகமை; முகமையம்
- physical education
- உடற்பயிற்சி செய்கல்வி
- gender
- பால் (ஆண்பாலா, பெண்பாலா; அலியா, பேடியா, அரவாணியா..)
பரிந்துரைகள். --செல்வா 03:42, 16 ஏப்ரல் 2008 (UTC)
# விக்கிப்பீடியா:கலைச்சொல் ஒத்தாசை/தொகுப்பு02

## விலங்குகள் அழிவு-காப்புநிலை பற்றிய சொற்களுக்கான பரிந்துரைகள்

- Lower risk = குறைந்த தீவாய்ப்பு
- Least Concern species = தீவாய்ப்புக் கவலை இல்லை
- Near Threatened species = அருகும்தருவாயில் உள்ளவை
- Conservation Dependent = காப்புநிலையைப் பொருத்தது
- Vulnerable species = அழியும் வாய்ப்புநிலையில் உள்ள இனம்; அழிவாய்ப்பு இனம்
- Endangered species = அருகிவிட்ட இனம்; அருகியுள்ள இனம்
- Critically endangered species = அருகும் எல்லையில் உள்ள இனம்>>> மிக அருகிவிட்ட இனம்; மிக அருகியுள்ள இனம்
- Species extinct in the wild =இயலிடத்தில் அற்றுவிட்ட இனம்
- Extinct species =அற்றுவிட்ட இனம்; முற்றழிவுற்ற இனம்
- Possibly Extinct ==அற்று இருக்கக்கூடியது
- Critically Imperiled = நிலைமாறி அழிவுற உள்ளன >>>மிக அழிசரிவுற்றது
- Imperiled = அழிசரிவுற்றது
- Vulnerable = அழிதருவாயில் உள்ளன; அழிவுறக்கூடியன; அழிவாய்ப்புடையன
- Apparently Secure = நிலைபெற்றுள்ளதாகக் கருதப்ப்படுகிறது
- Secure = நிலைபெற்றுள்ளது; நிலை ஊன்றியுள்ளது
- Presumed Extinct = அற்றுவிட்டதாகக் கருதப்படுவன
- Nationally Critical == நாட்டளவில் அழியவுள்ளது
- Nationally Endangered ==நாட்டளவில் அருகிவிட்டது
- Nationally Vulnerable = நாட்டளவில் அழிவுறக்கூடியன; நாட்டளவில் அழிவாய்ப்புள்ளன
- Serious Decline = மிகவும் குறந்தநிலை; வலுவான சரிவு; பெருஞ்சரிவு
- Gradual Decline = சிறுகச்சிறுகக் குறைதல்; மெதுவான சரிவு
- Sparse = ஐது; ஐதாக உள்ளது; விலத்தி
- Range Restricted = வாழிடம் சுருங்குதல்
--செல்வா 03:28, 16 ஏப்ரல் 2008 (UTC)
:: Critically endangered species எனபதற்கு மிக அருகிவிட்ட இனம்; மிக அருகியுள்ள இனம் என்பதும் Critically Imperiled மிக அழிசரிவுற்றது எனவும் எழுதினால் சரியாக இருக்குமா? --
:பரிந்துரைகள் நன்று, செல்வா. ஒவ்வொன்றிலும் நீளத்தில் குறைந்த சொற்றொடர்கள் நன்று. மற்றவர்கள் கருத்தை அறிந்து வார்ப்புருவை மாற்றிவிடலாம். -- சுந்தர் <sup>\பேச்சு</sup> 15:02, 16 ஏப்ரல் 2008 (UTC)  
டெரன்சு, Critically imperiled என்பதற்கு *மிக அருகிவிட்ட* அல்லது மிக *அழிசரிவுற்ற* என்று கூறலாம். சுந்தர், இவை முதல்நிலை பரிந்துரைகளே. எடுத்து வழங்கத்தொடங்கினால், தேவையான மாற்றங்களைத் தானே எய்தும். Gradual Decline என்பதற்கு மெதுசரிவு என்று சொல்லலாம், ஆனால் கடினமாக உள்ளதென்று நினைப்பார்களோ என்று சற்றி நீட்டியே சொற்களை இட்டுள்ளேன். நாட்டளவில் என்பதை நாட்டிடையே, (அல்லது நாட்டுள்) என்றும் சொல்லலாம். இது பற்றி சற்று உரையாடினாலும், சொற்கள் திருத்தமுறும், செப்பம் அடையும். டெரன்சுக்கும் உங்களுக்கும் நன்றி.--செல்வா 15:17, 16 ஏப்ரல் 2008 (UTC)
:ஆம், வேண்டுமானால் பின்னர் திருத்திக்கொள்ளலாம். இதன் சுருக்கங்களையும் தமிழ்படுத்தினால் போன்றவற்றையும் மொழிபெயர்த்துவிடலாம். உயிரியல் பகுப்பு ஒரு முற்காட்டுதலாக அமைய வேண்டும். -- சுந்தர் <sup>\பேச்சு</sup> 15:25, 16 ஏப்ரல் 2008 (UTC)
::படத்தில் Threatened என்று உள்ளதற்கு *அழிவச்சம்* என்று சொல்லலாம் (அதாவது அழிவஞ்சு நிலை).--செல்வா 16:30, 16 ஏப்ரல் 2008 (UTC)
# விக்கிப்பீடியா:கலைச்சொல் ஒத்தாசை/தொகுப்பு02

## கணிதத்தில் மாடுலோ என்னும் சொல்லாட்சி

பேரா வி.கே அவர்கள் சமானம், மாடுலோ n என்னும் சொல்லை *Congruence modulo n* என்பதற்கு ஈடாக ஆண்டுள்ளார். விக்சனரியில் தமிழ் இணைய பல்கலைக்கழகச் சொல்லாட்சியில் இருந்து மட்டுக்கூட்டல் என்னும் சொல்லை modulo addition என்பதற்கும், எஸ். மட்டுச் சாவசமம் என்னும் சொல்லை modulo-s congruence என்பதற்கு ஈடாகவும் இங்கு கொடுத்துள்ளார்கள். (எஸ். மட்டுச் *சர்வ* சமம் என்று இருக்க வேண்டும் என நினைக்கிறேன்). மாடுலோ என்பதற்கு நாம் ஏன் மீதி, மிச்சம், எச்சம், எஞ்சி இருப்பது என்னும் அடிப்படையில் சொல்லாக்கி ஆளலாகாது? 38 என்பதை <math>38 \equiv 2 \pmod {12}\,</math> என்று எழுதும் பொழுது 38 என்பது *2 மீதகம் 12* என்று கூறலாமே. *மீதகம்* என்பதற்கு மாறாக (அல்லது பகராக) *மீதியம்* என்றும் கூறலாம். அதாவது 38 ஐ 12 ஆல் வகுத்தால் மீதி இருப்பது 2. இதனைக் குறிக்க *2 மீதியம் 12* எனலாம். மட்டு என்னும் சொல்லை என்ன பொருளில் ஆண்டுள்ளார்கள் என்று விளங்கவில்லை. மாடுலோ என்று ஆள்வதில் எனக்கு மறுப்பு இல்லை. கூடவே பொருல் விளங்குமாறு தமிழ்ச்சொல் ஒன்றும் இருத்தல் நல்லது என்பது என் கருத்து. மட்டுக்கூட்டல் என்பதை விட மீதியக் கூட்டல், மீதகக் கூட்டல், மீந்தியக் கூட்டல் (மீந்தியம்) என்று ஏதேனும் பொருள் விளங்குமாறு இருக்கலாமே! --செல்வா 23:51, 25 நவம்பர் 2008 (UTC)
:மட்டு எனப்து முழுதாக கழிக்கப்பட்டபின் என்னும் பொருளில் ஆக்கி இருக்கலாம். முழுதாக பலமுறை ஓர் எண்ணால் வகுத்தபின் எஞ்சி இருப்பது என்பதும் பொருள் தருவதே. இந்நோக்கில் 2 மட்டு 12 என்று கூறலாம். --செல்வா 03:08, 13 ஜூலை 2010 (UTC)
::மீந்திய, மட்டு இரண்டும் நன்றாக உள்ளது. முந்தையது உடனடியாகப் பொருள் காட்டும் வகையில் உள்ளது. -- சுந்தர் <sup>\பேச்சு</sup> 09:16, 13 ஜூலை 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு02

## Moral Hazard

moral hazard, market fragmentation, short selling, tranche, amortisation போன்ற ஊகவணிகம் தொடர்பான தொடர்களின் தமிழாக்கம் என்ன?--Sodabottle 09:21, 2 ஜூலை 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு02

## Three Gorges Dam

விக்சனரியில் Gorge என்பதற்கு ஆழ்பள்ளத்தாக்கு; மலையிடுக்கு; மலையிடைச்சந்து என்று பொருள் கொடுத்துள்ளார்கள். எனவே இதை மூன்று ஆழ்பள்ளத்தாக்கு அணை எனலாமா? வேறு தகுந்த சொல் பயன்படுத்தலாமா? சீனத்தில் எப்படி அழைக்கிறார்கள் என்று தெரியவில்லை --குறும்பன் 02:51, 22 ஜூலை 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு02

## திரு.செல்வாவுக்கு பதில்

நட்பார்ந்த திரு.செல்வா அவர்களுக்குப் பணிவன்பான வணக்கம்!  
ஆகத்து 5க்குப் பின் இன்றுதான் விக்கிப்பீடியாவுக்கு வர முடிந்தது. எப்படி இருக்கிறீர்கள்?  
'நோபில்' பதவிகள் பற்றி மேலே விவாதித்துக் கொண்டிருந்தோம். இப்படிப்பட்ட பதவிகள் தமிழ்ப் பண்பாட்டில் இல்லாவிட்டாலும் பல்வேறு குமுகங்களிலும் இருப்பதால் இவற்றைத் தமிழில் குறிக்கத் தனிச் சொற்கள் தேவைதான் என்கிறீர்கள். அப்படியானால் சரி ஐயா.  
ஒரு குறிப்பிட்ட பண்பாட்டில் மட்டுமே இருக்கிற சொற்களுக்காக நம் மொழியில் நாம் தனிச் சொற்கள் ஆக்கினால் அது பிற மொழிக் குறியீட்டுச் சொற்களுக்குக் கலைச்சொல் ஆக்குவது போன்ற முயற்சியாக அமைந்துவிடும் என்பதால்தான் நான் முதலில் இதை மறுத்துரைத்தேன். ஆனால் நீங்கள் கூறுவது போல் பல்வேறு குமுகங்களிலும் இப்படிப்பட்ட பதவிகள் இருக்கின்றன என்றால் இச்சொற்களுக்குத் தமிழில் கலைச்சொல்லாக்கம் செய்வதில் எனக்கு எந்த மறுப்பும் இல்லை; உடன்பாடே! மகிழ்ச்சியே!  
அன்புடன்:
இ.பு.ஞானப்பிரகாசன் 11:18, 3 செப்டெம்பர் 2010 (UTC)  
: *வேள்* போன்ற சொற்களுக்குத் தமிழில் சிறப்பான பொருள் உண்டு. எனவே இவற்றுக்குத் தொடர்பில்லாத பிற பண்பாட்டுக் கருத்துருக்களுக்கு இவ்வாறான சொற்களைப் பயன்படுத்துவது குழப்பத்தை ஏற்படுத்தக்கூடும் என்பது எனது கருத்து. எடுத்துக்காட்டாக, January என்பதை **தை** என்று குறிப்பிடாமல் **சனவரி** என்றே குறிப்பிடுகின்றோம் அதுபோல *டியூக்கு* (அல்லது *இடியூக்கு*), *பாரன்* என்றே குறிப்பிடுவதுதான் நல்லது. இச்சொற்கள் தமிழ் மொழிக்குள் வேரூன்றிப் பரவும் வாய்ப்புக்களும் இல்லை. -- மயூரநாதன் 13:45, 3 செப்டெம்பர் 2010 (UTC)
:::மயூரநாதன், ஞானப்பிரகாசன், வணக்கம். நான் மேலே ஆகத்து 1, 2010 இல் முதலில் இட்ட கருத்தை அருள்கூர்ந்து பார்க்க வேண்டுகிறேன். அப்படியே பயன்படுத்தலாம் என்று முதலிலும் இறுதிப் பகுதியிலும் கூறியுள்ளேன். *தேவை என்றால்*, எப்படிக் **கூறக்கூடும்** என்று கூறினேன். பிரித்தானிய-, இடேனிய- (danish), முதலான முன்னொட்டுகள் இட்டுக் குறித்து வந்தால் குழப்பம் ஏதும் வராது (ஆனால் அப்படிக் கூற வேண்டும் என்று கூறவில்லை!!). டியூக்கு அல்லது இடியூக்கு, பேஆரன் (எகர-ஆகார (æ) ஒலியை இப்படியும் குறிக்கலாம். *குறிக்க வேண்டும் என்று கூறவில்லை*!! குறிக்கலாம்.) என்றெல்லாம் சீராக எல்லா இடத்திலும் குறித்து வரலாம். நம் விக்கிப்பீடியர்கள் எப்படி முடிவெடுத்தாலும் எனக்கு உவப்பே.--செல்வா 15:29, 3 செப்டெம்பர் 2010 (UTC)
# விக்கிப்பீடியா:கலைச்சொல் ஒத்தாசை/தொகுப்பு02

## Strategic Vs Tactical

ராணுவ வரலாறு தொடர்பான கட்டுரைகளில் strategy, tactic ஆகிய சொற்களுக்கு இணையான தமிழ்சொற்கள் தேவை. மற்ற இடங்களைப் போலல்லாமல் போர் விஷயங்களில் இவற்றுக்கு மாறுபட்ட அர்த்தம் வரவேண்டும். (எ. கா) ஒரு சண்டையில் ஒரு தரப்புக்கு tactical victory கிடைக்கலாம் ஆனால் அம்முடிவே அதற்கு strategic defeat அகவும் அமைய வாய்ப்புண்டு. பெருவுத்தி சிறுவுத்தி என்று மொழிபெயர்க்கலாம் என்று நினைத்தேன் ஆனால் இவை சரி என்று தோணவில்லை. --சோடாபாட்டில் 15:33, 14 செப்டெம்பர் 2010 (UTC)  
- போரியல் மூல உபாயம் - வியூகம்
- போர் உத்தி - தந்திரோபாயம்  
--Natkeeran 00:40, 15 செப்டெம்பர் 2010 (UTC)  
:விக்ஷனரியின் தேடிப்பார்த்தவனுக்கு இங்கு தேடிப்பார்க்கவேண்டும் என்று தோன்றவில்லையே. ;-). மிக்க நன்றி நற்கீரன்.--சோடாபாட்டில் 03:43, 15 செப்டெம்பர் 2010 (UTC)
# டென்மார்க் நீரிணை

**டென்மார்க் நீரிணை** (டேனிய மொழி:Danmarksstrædet; ஐசுலாந்து மொழி: Grænlandssund) வடமேற்கில் கிரீன்லாந்திற்கும் தென்கிழக்கில் ஐஸ்லாந்திற்கும் இடையில் அமைந்துள்ள ஒரு நீரிணை. இது ஆர்க்டிக் பெருங்கடலின் நீட்டிப்பான கிரீன்லாந்து கடலையும் அட்லாண்டிக் கடலையும் இணைக்கிறது. 480 கி.மீ நீளமும் குறைந்த பட்சம் 290 கி.மீ அகலமும், குறைந்த பட்சம் 191 மீ ஆளமும் உடையது. குளிர்ந்த கிழக்கு கிரீன்லாந்து நீரோட்டம் இந்த நீரிணை வழியாகச் செல்கிறது. இங்கு பல முக்கிய மீன்பிடி தளங்கள் அமைந்துள்ளன
# இடைக்கோடு இடல்

நீளமான வரிகளைத் தாளின் ஓரத்திலோ திரையின் ஓரத்திலோ மடித்து எழுதும்போது உடைபடும் சொல்லைக் குறிப்பதற்கோ அல்லது இரு சொற்களை இணைத்துக் காட்டுவதற்கோ கையாளப்படும் முறையை **இடைக்கோடு இடல்** அல்லது **பிணைக்கோடு இடல்** (*Hyphenation*) எனலாம். பல மொழிகளில் '-' வடிவிலான பிணைப்புக்கோட்டுக் குறியை இதற்கெனப் பயன்படுத்தும் வழக்கம் உள்ளது.
# இடைக்கோடு இடல்

## தமிழில் இடைக்கோடு இடல்

தமிழில் ஓலைச்சுவடிகளிலும் கல்வெட்டுக்களிலும் எழுதி வந்த நெடிய மரபு இருப்பதாலும், யாப்பிலக்கண நெறிமுறைகளைப் பற்றி வந்த மரபுப்பாக்கள் மிகுதியாக உள்ளதாலும் இடைக்கோடு இட்டு மடித்து எழுதுவதற்கான தெளிவான மரபு வளர்ந்துள்ளது. இம்மரபின் விளைவாகவும் தமிழ் எழுத்திலக்கணத்தின் சீரொருமையின் (*consistence*) பயனாகவும் இடைக்கோடிடும் நெறிமுறைகளை முறைப்படியாகக் கற்பிக்காத சூழலிலும் ஓர் ஒழுங்கு பேணப்படுகிறது. எடுத்துக்காட்டாக, வலப்புறம் உள்ள படத்தில் "வெண்கொற்றக் குடையோ" என்று வரும் சொற்றொடரின் இடையே வரி மடியும்போது, போதுமான இடம் இல்லாவிட்டாலும் அசையின் நடுவே மடித்து றகர ஒற்றில் அடுத்த வரி தொடங்கக் கூடாது என்று மாணவி தவிர்த்திருப்பதைக் காணலாம்.  
ப.டேவிட் பிரபாகர் என்ற மொழியியல் ஆசிரியர் தமிழில் சொற்களைப் பிரித்து எழுதும், இடைக்கோடு இடும் மரபை ஆய்ந்துள்ளார். அவர் அந்நெறிமுறைகளைக் கொண்டு கணினியில் உரை இயற்ற உதவும் செயலிகளில் தாமாக உரையை மடித்து விலக்கக்குறியை இடுவதற்கு இயலும் என்றும் காட்டியுள்ளார். அவரது ஆய்வின்படி தமிழில் வரியை மடித்து எழுதும்போது போது பின்வரும் நெறிகள் கடைப்பிட்டிக்கப்படுகின்றன.  
1. உடைபடும் சொல்லின் ஓர் எழுத்து மட்டும் வரியின் இறுதியில் தனித்து நிற்காது.
1. மடிந்து தொடரும் ஒரு சொல்லின் ஓர் எழுத்து மட்டும் பிணைப்புக்குறியைத் தொடர்ந்து வரியின் முதலில் வரலாகாது.
1. ஒற்றெழுத்துகள் வரியின் தொடக்கத்தில் வாரா.  
இவை பின்வரும் யாப்பிலக்கண நெறிகளின் விளைவாக ஏற்பட்ட மரபு என்றும் தெரிகிறது.  
1. மரபுப்பாக்களில் ஓரசைச்சீர்களும் ஓரெழுத்து அசைகளும் மிக அரிதாகவும் தெளிவாக வரையறுத்த இடங்களிலும் மட்டுமே சீர்களில் வருகின்றன.
1. ஒற்றுகள் சொல்லின் தொடக்கத்தில் வருவதில்லை, அவை அசைகளில் ஒலிப்புக்கணக்கின் கீழும் வருவதில்லை.
# இடைக்கோடு இடல்

## தமிழில் இடைக்கோடு இடல்

### உரை எழுதப் பயன்படும் கணிச் செயலிகளில்

உரைகளை எழுதி, வடிவமைத்து, தாளில் அச்சிடவும் கோப்புகளாகச் சேமிக்கவும் உதவும் கணிப்பொறிச் செயலிகளில் மடித்து எழுதும் நெறிகளை முறையாகப் பதிவு செய்தல் இன்றியமையாதது. இந்நெறிகளின் துணைகொண்டே அவை உரைகளை இடம்விட்டு தகுந்த இடத்தில் மடிக்கவும், பிணைப்புக்குறி இடவும் செய்கின்றன. தமிழுக்கு 2010-ம் ஆண்டுவாக்கில் பயன்படுத்தப்படும் நெறிமுறைகள் தமிழ் மரபுடன் முழுமையாகப் பொருந்தி வரவில்லை. தமிழ் இடைக்கோடிடுதலுக்கான மென்பொருள் நீட்சிகள் பின்வருவன.
- http://thottingal.in/blog/2009/10/03/inkscape-hyphenation-extension/ (இப்பக்கத்தில் காட்டப்பட்டுள்ள திரைப் படிவத்தில் தமிழ் மரபைப் பின்பற்றாத முறையைக் காணலாம். இது பின்னால் சரி செய்யப்பட்டுள்ளது.)
- http://extensions.services.openoffice.org/project/hyph_ta_IN
- http://code.google.com/p/hyphenator/source/browse/trunk/patterns/ta.js?r=801
# இடைக்கோடு இடல்

## ஆங்கிலத்திலும் பிறமொழிகளிலும்

ஆங்கிலத்தில் இடைக்கோடு இடுதல் பின்வரும் விதங்களில் பயன்படுகிறது.
# இடைக்கோடு இடல்

## ஆங்கிலத்திலும் பிறமொழிகளிலும்

### பிரித்தல்

1. ஒரு வரிக்குள் அடங்கும் அளவுக்கான உரையை மட்டும் வைத்து மீதத்தை அடுத்த வரியில் மடித்து எழுதும்போது உடைபடும் சொல்லைக் காட்டும் பொருட்டு
1. முன்னொட்டுக்களையும் பின்னொட்டுக்களையும் பிரித்துக் காட்டும் வண்ணம்
1. அசைகளையும் எழுத்துக்காட்டலையும் சுட்டுவதற்காக
# இடைக்கோடு இடல்

## ஆங்கிலத்திலும் பிறமொழிகளிலும்

### சேர்த்தல்

1. கூட்டுச் சொற்களையும் கூட்டுச் சொற்றொடர்களையும் காட்ட
1. பல சொற்கள் கொண்ட வரிசையை ஒரு சொல்லுடன் இணைப்பதற்காக
# நாய்ச்சண்டை

வகை விமானங்கள்]]  
**நாய்ச்சண்டை** (*dogfight*) என்பது வான்போரில் ஈடுபடும் சண்டை விமானங்கள் பங்கேற்கும் ஒரு சண்டை வகை. பொதுவாக இரண்டு அல்லது அதற்கு மேற்பட்ட விமானங்கள் இச்சண்டையில் பங்கேற்கின்றன. பங்கேற்கும் விமானங்கள் அருகில் எதிரி விமானங்கள் உள்ளன என்பதை உணர்ந்தே சண்டையில் ஈடுபடுகினறன. குறுகிய எல்லைக்குள் அதிவேகத்தில் நடக்கும் இச்சண்டையின் இலக்கு எதிரி விமானத்தை வீழ்த்துவதே. இதற்காக துப்பாக்கிகள், ஏவுகணைகள் போன்ற ஆயுதங்களை விமானங்கள் பயன்படுத்துகின்றன.  
விமானங்கள் கண்டுபிடிக்கப்பட்ட பின் நடைபெற்ற முதல் பெரிய போர் முதலாம் உலகப் போர். இப்போரில் தான் முதன் முதலில் விமானங்கள் ஆயுதங்களாக பயன்படுத்தப்பட்டன. ஆரம்பத்தில் எதிரிகளின் தரைப்படைகள் மீது குண்டு வீசவும், உளவு பார்க்கவும் மட்டுமே விமானங்கள் பயன்படுத்தப்பட்டன. பின்னர் இரு தரப்பு விமானங்களும் நடு வான்வெளியில் ஒன்றோடு ஒன்று மோதத் தொடங்கின. “நாய்ச்சண்டை” என்ற பெயர் இவ்வாறு தான் ஏற்பட்டது. நாய்க்கூட்டங்கள் மூர்க்கத்துடன் சாகும்வரை ஒன்றையொன்று தாக்கிச் சண்டையிடுவது போல இந்த சண்டை முறை அமைந்திருந்ததால் இப்பெயர் ஏற்பட்டது. 1919ம் ஆண்டே “நாய்ச்சண்டை” என்ற தொடர் அச்சில் வந்து விட்டாலும், இரண்டாம் உலகப் போரில் தான் பிரபலமானது. தற்கால வான்படை விமானிகளுக்கு நாய்ச்சண்டை உத்திகளில் பயிற்சி அளிப்பது இன்றியமையாததாகி விட்டது.
# பெல்ஜியம் சண்டை

**பெல்ஜியம் சண்டை** (*Battle of Belgium*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. மே 10-28, 1940ல் நடந்த இச்சண்டையில் நாசி இடாய்ச்சுலாந்து, (ஜெர்மனி) பெல்ஜியம் நாட்டைத் தாக்கிக் கைப்பற்றியது.  
செப்டம்பர் 1939ல் நாசி இடாய்ச்சுலாந்து, போலந்தைத் தாக்கிக் கைப்பற்றியதால்
இரண்டாம் உலகப் போர் தொடங்கியது. செப்டம்பர் 1939 முதல் மே 1940 வரை நேச நாடுகளும் இடாய்ச்சுலாந்தும் அடுத்த கட்ட மோதலுக்காகக் தயாராகின. இந்த காலகட்டம் போலிப் போர் என்றழைக்கப்பட்டது. இடாய்ச்சுலாந்து அடுத்து பிரான்சைத் தாக்கும் என்று பரவலாக எதிர்பார்க்கப்பட்டது. ஜெர்மானியப் படைகளை எதிர்கொள்ள பிரிட்டன், பிரான்சிற்குப் படைகளை அனுப்பியது. இந்த படையெடுப்பு இடாய்ச்சுலாந்து-பிரான்சு எல்லையிலுள்ள மசினோ அரண்கோட்டுப் பகுதியில் நடைபெறும் என்று நேசநாடுகள் எதிர்பார்த்தன. ஆனால் இடாய்ச்சுலாந்தின் தளபதிகள் பலம் வாய்ந்த மசினோ அரண்களை நேரடியாக மட்டும் தாக்காமல் அதனைச் சுற்றி வளைத்து பெல்ஜியம், நெதர்லாந்து நாடுகள் வழியாகவும் தாக்கத் திட்டமிட்டனர். இந்த இருமுனைத் தாக்குதல் இடாய்ச்சுலாந்தின் மேற்குமுனைக்கான உதவியான ”மஞ்சள் திட்ட”த்தின் (இடாய்ச்சு: *Fall Gelb* ) ஓர் அங்கமாகும். நேசநாட்டுப் படைகள் பெல்ஜியத்தின் மீதான தாக்குதலே இடாய்ச்சுலாந்தின் முக்கிய தாக்குதல் என நம்பி தங்கள் படைகளில் சிறந்தவற்றை பெல்ஜியத்துக்கு அனுப்பின. இடாய்ச்சுலாந்தின் படைகளை பெல்ஜியத்தில் முறியடிக்க வேண்டும் என்பது அவர்களின் நோக்கம். ஆனால் மஞ்சள் திட்டத்தின்படி இது ஒரு ஏமாற்றுத் தாக்குதல். நேசநாட்டுப் படைகளைத் திசை திருப்புவதே இதன் நோக்கம். பெரும்பான்மையான நேசநாட்டுப் படைகள் பெல்ஜியத்துக்குச் சென்றவுடன் இன்னொரு பெரும் ஜெர்மன் படை மசினோ கோட்டை உடைத்து ஆர்டென் காடு வழியாக பிரான்சைத் தாக்கியது. இடாய்ச்சுலாந்தின் இந்த இருமுனைத் தாக்குதலும் இடாய்ச்சுலாந்தியக் கவச படையினரின் மின்னலடித் தாக்குதல் (*பிளிடஃசுக்கிரீக்*) உத்தியும் நேசநாட்டுப் படைகளை நிலை குலையச் செய்தன. பதினெட்டு நாட்களில் பெல்ஜியம் தாக்குப்பிடிக்க முடியாமல் சரணடைந்தது. அடுத்த மாதம் பிரான்சும் சரணடைந்தது.
# பெல்ஜியம் சண்டை

## போர் ஆயத்தங்கள்

நேச மற்றும் அச்சு நாடுகளின் போர் உபாயத் திட்டங்களில் பெல்ஜியத்துக்கு முக்கிய இடமளிக்கப்படிருந்தது. முதல் உலகப் போரில் பெல்ஜியத்தை இடாய்ச்சுலாந்து தாக்கியதால்தான் பிரிட்டன் இடாய்ச்சுலாந்துக்கு எதிராக போரில் இறங்கியது. அதன்பின்னர் பல ஆண்டுகள் நேச நாட்டுக் கூட்டணியில் அங்கம் வகித்து வந்த பெல்ஜியத்தின் நிலையில் 1930களில் மாற்றம் ஏற்பட்டது. 1936ல் பெல்ஜியத்தின் அரசர் மூன்றாம் லியோபோல்டு தனது நாடு இனி நடுநிலை வகிக்கும் என்று அறிவித்தார். இதனால் பெல்ஜியத்துக்கும் மற்ற நேச நாடுகளுக்குமான கூட்டுறவில் விரிசல் விழுந்தது. பெல்ஜியத்தின் ராணுவம் அதிகாரபூர்வமாக பிரான்சு மற்றும் பிரித்தானிய படைத்துறையுடன் ஒத்துழைக்க மறுத்து விட்டது. ஆனாலும் இடாய்ச்சுலாந்தால் விளையக் கூடிய தீயவிளைவை உணர்ந்து தன் படைகளை ஆயத்தம் செய்யத் தொடங்கியது. இடாய்ச்சுலாந்து பெல்ஜியம் மீது தாக்கினால் பிரான்சின் கவசப் படைப்பிரிவுகள் விரைந்து சென்று எதிர்த்தாக்குதல் நடத்த வேண்டுமென ஒரு எழுதப்படாத ஒப்பந்தம் பிரான்சிற்கும் பெல்ஜியத்துக்கும் ஏற்பட்டது. இந்தத் திட்டதுக்கு ”டைல் திட்டம்” என்று பெயரிடப்பட்டது. இடாய்ச்சுலாந்திய தளபதிகளும் பெல்ஜியத்தின் முக்கியத்துவத்தை நன்கு அறிந்திருந்தனர். இடாய்ச்சுலாந்தின் மேற்குப் போர்முனை உபாயம் ஃபீல்டு மார்சல் எரிக் வான் மான்சுட்டீனால் உருவாக்கப்பட்டிருந்தது. முன்னர் இடாய்ச்சுலாந்து வகுத்திருந்த மஞ்சள் திட்டத்தின் படி பெல்ஜியத்தின் மீதான் தாக்குதலே மேற்குப் போர்முனையின் முக்கிய தாக்குதல். ஆனால் ஜனவரி 10, 1940ல் மஞ்சள் திட்டத்தின் விவரங்கள் பெல்ஜியப் படைகளின் கையில் சிக்கிவிட்டன. இதனால் மஞ்சள் திட்டம் மாற்றப்பட்டது. பெல்ஜியம் தாக்குதல் திசைதிருப்பும் தாக்குதலாக மாற்றப்பட்டது. ஆர்டென் காடு வழியாக மாசினோ கோட்டைக் கடப்பது முக்கியத் தாக்குதலாக மாற்றப்பட்டது. இப்புதிய திட்டத்திற்கு வகுத்தவர் பெயரே - மான்சுட்டீன் திட்டம் - வைக்கப்பட்டது. இதன்படி இடாய்ச்சுலாந்தியக் கவசப் படைப்பிரிவுகள் நிறைந்த ஆர்மி குரூப் பி ஆர்டென் காடுகளையும், ஆர்மி குரூப் ஏ, பெல்ஜியத்தையும் தாக்க ஏற்பாடானது. பெல்ஜியத்தின் எல்லை அரண்களை வான்குடை வீரர்களைக் கொண்டு தாக்கி அழிப்பதென்றும் இடாய்ச்சுலாந்திய தளபதிகள் திட்டமிட்டனர்.
# பெல்ஜியம் சண்டை

## சண்டையின் போக்கு

கைப்பற்றிய இடாய்ச்சுலாந்திய வான்படை வீரர்கள்]]
மே 10, 1940 அன்று இரு இடாய்ச்சுலாந்திய ஆர்மி குரூப்புகளும் தங்கள் தாக்குதலைத் தொடங்கின. அதிகாலை நான்கு மணியளவில் இடாய்ச்சுலாந்திய வான்படை லுஃப்ட்வாஃபேயின் குண்டுவீசி போர் வானூர்திகள் பெல்ஜியத்தின் வான்படைத் தளங்களையும், தகவல் தொடர்பு மையங்களையும் தாக்கி அழிக்கத் தொடங்கின. பெல்ஜியத்தின் பாதுகாப்பு அரண்களைக் கைப்பற்ற இடாய்ச்சுலாந்திய வான்குடை வீரர்கள் மிதவை வானூர்திகள் மூலம் தாக்கினர். எபென் எமேல் போன்ற பெல்ஜிய எல்லைக் கோட்டைகள் இவ்வாறு இடாய்ச்சுலாந்தியர் வசம் வீழ்ந்தன. அடுத்த இரு நாட்களில் இடாய்ச்சுலாந்தியப் படைகள் பெல்ஜிய போர்முனையில் அனைத்து பகுதிகளிலும் பெல்ஜிய பாதுகாப்புப் படைகளை முறியடித்து முன்னேறின. இடாய்ச்சுலாந்தின் தாக்குதல் செய்தி கேட்டவுடன் பிரான்சின் படைப்பிரிவுகள் பெல்ஜியத்துக்கு விரைந்து வந்து இடாய்ச்சுலாந்தியப் படைகளுடன் மோதின. மே 11 அன்று பிரித்தானியப் படைகளும் போர்முனையை அடைந்து விட்டன. தாக்குதல் தொடங்கி இரு நாட்களுள் பெல்ஜிய எல்லைப் பகுதிகள் இடாய்ச்சுலாந்து வசம் வந்தன. முன்பு திட்டமிட்டபடி பெல்ஜியப் படைகள் இரண்டாம் கட்ட அரண் நிலையான டைல் கோட்டிற்குப் பின்வாங்கின.  
அடுத்த மூன்று நாட்களில் (மே 12-14) மத்திய பெல்ஜியத்தின் சமவெளிகளில் இரு தரப்பினரும் மோதினர். இம்மோதல்களில் யாருக்கும் தெளிவான வெற்றி கிட்டவில்லை. ஹன்னூட்டிலும், ஜெம்புளூவிலும் நடந்த சண்டைகளின் மூலம் மான்சுட்டீன் திட்டத்தின் திசை திருப்பும் முயற்சிக்கு வெற்றி கிட்டியது. முதலாம் நேசநாட்டு ஆர்மி குரூப்பின் கவனம் முழுவதும் பெல்ஜியத்தில் இருந்தபோது, இன்னொரு முக்கிய போர்முனையான ஆர்டென் காடுகளில் இடாய்ச்சுலாந்தின் ஆர்மி குரூப் பி எளிதில் நேசநாட்டு படைகளை முறியடித்து முன்னேறத் தொடங்கியது. இடாய்ச்சுலாந்திய படைகளின் இடுக்கிப் பிடிக்குள் பெரும்பான்மையான நேச நாட்டுப் படைகள் சிக்கிக் கொண்டன. மே 15ல் செடானில் ஆர்மி குரூப் ஏ நேச நாட்டு அரண் கோட்டை தகர்த்த பின்னர் அட்லாண்டிக் கடற்கரையை நோக்கிப் பின்வாங்குவதைத் தவிர நேச நாட்டு படைகளுக்கு வேறு வழியில்லை. அடுத்த ஒரு வாரம் அவை பலமுறை திருப்பித் தாக்கி இடாய்ச்சுலாந்தியப் படைகளின் முன்னேற்றத்தை நிறுத்த முயற்சி செய்தன. ஆனால் அத்தாக்குதல்களுக்குப் பலன் கிட்டவில்லை. இடாய்ச்சுலாந்துப் படைகள் இதன் பின்னர் தங்கு தடையின்றி முன்னேறத் தொடங்கின. நேச நாட்டுப் படைகள் மூன்று கட்டங்களாக கடற்கரை நோக்கி பின்வாங்கின; பெரும்பாலான பெல்ஜிய பிரதேசங்கள் இடாய்ச்சுலாந்தின் வசமாகின.
நோக்கி இடாய்ச்சுலாந்திய முன்னேற்றம்]]
மே 22-24ல் இறுதிகட்ட சண்டைகள் நடைபெற்றன. பெல்ஜியம் சண்டையின் முடிவு இதற்குள் அனைவருக்கும் தெளிவாகி விட்டது. நேச நாட்டுப் படைகளால் இடாய்ச்சுலாந்திய முன்னேற்றத்தைக் காலந்தாழ்த்த முடியுமேயன்றி நிறுத்த முடியாது என்பதை நேச நாட்டுத் தலைவர்களும் தளபதிகளும் உணர்ந்தனர். முடிந்தவரை தங்கள் படைகளைப் பத்திரமாக இங்கிலாந்திற்குத் தப்பிக்க வைக்க வேண்டுமென விரும்பினர். இடாய்ச்சுலாந்தியப் படைகளின் விரைவான முன்னேற்றம் பெல்ஜியப் படைகளை பிரிட்டன், பிரான்சு படைகளிடமிருந்து பிரித்து விட்டது. மே 26-27ல் பெல்ஜியப் படைகள் முற்றிலுமாக சிதறிவிட்டன. இனிமேல் தாக்குபிடிக்க முடியாதென்பதை உணர்ந்த மூன்றாம் லியோபோல்டு மே 28 அதிகாலை நான்கு மணியளவில் பெல்ஜியம் சரணடைவதாக அறிவித்தார்.
# பெல்ஜியம் சண்டை

## விளைவுகள்

சரணடைந்த பெல்ஜியம் நாசி இடாய்ச்சுலாந்தால் ஆக்கிரமிக்கப்பட்டது. இந்த ஆக்கிரமிப்பு 1945 வரை தொடர்ந்தது. மூன்றாம் லியோபோல்டு சரணடைந்ததைப் பல பெல்ஜியர்கள் ஏற்கவில்லை. பெல்ஜியத்திலிருந்து தப்பி தொடர்ந்து நாசிக்களை எதிர்த்துப் போராடினர். சுதந்திர பெல்ஜியப் படைகள் என்றழைக்கப்பட்ட இவர்கள் நேச நாட்டுப் படைகளுடன் இணைந்து இரண்டாம் உலகப்போரின் பல்வேறு களமுனைகளிலும் போரிட்டனர். பெல்ஜியம் சரணடைந்தபின் அந்நாட்டில் மீதமிருந்த நேச நாட்டுப் படைகளின் நிலை மோசமாகியது. இடாய்ச்சுலாந்தியர்களிடம் அவர்கள் சிக்காமலிருக்க டைனமோ நடவடிக்கை மேற்கொள்ளப்பட்டு, பெரும்பாலானோர் ஆங்கிலக் கால்வாய் வழியாக இங்கிலாந்துக்குத் தப்பிச் சென்றனர். பெல்ஜியம் வீழ்ந்த பின் பிரான்சு சண்டையில் பிரான்சும் தோல்வியடைந்து ஜூன் 1940ல் இடாய்ச்சுலாந்திடம் சரணடைந்தது.
# பெல்ஜியம் சண்டை

## விளைவுகள்

### இழப்புகள்

| மாண்டவர் | 6093 | 90000 | 68111 | 10232 |
| --- | --- | --- | --- | --- |
| காயமடைந்தவர் | 15850 | 200000 | 8463 |  |
| காணாமல் போனவர் | 500 | 42523 |  |  |
| போர் கைதிகள் | 200000 | 1900000 | 0 |  |
| இழந்த விமானங்கள் | 112 | 264 | 344 | 432 |
| } |  |  |  |  |  
குறிப்பு:  
<small>1) இடாய்ச்சுலாந்து, பிரிட்டன், மற்றும் பிரான்சின் இழப்புகள் மொத்த மேற்குப் போர்முனைக்குத் தரப்பட்டுள்ளது.  
2) பிரிட்டனின் இழப்புகளுள் மாண்டவர், காயமடைந்தவர், கைதானவர் என்று பிரித்தறியப்படவில்லை</small>
# கடலூர் சட்டமன்றத் தொகுதி

**கடலூர் சட்டமன்றத் தொகுதி** (Cuddalore Assembly constituency), கடலூர் மாவட்டத்தின் ஒரு சட்டமன்றத் தொகுதியாகும்.
# கடலூர் சட்டமன்றத் தொகுதி

## தொகுதியில் அடங்கியுள்ள பகுதிகள்

**கடலூர் வட்டம் (பகுதி)** கடலூர் துறைமுகம், மேலக்குப்பம், நல்லாத்தூர், தூக்கணாம்பாக்கம், தென்னம்பாக்கம். செல்லஞ்சேரி, புதுக்கடை, வடபுரம், கீழ்பாதி, கிளிஞ்சிக்குப்பட்ம், சிங்கிரிக்குடி, மதலப்பட்டு, கீழ் அழிஞ்சிப்பட்டு, நாகப்பனூர், மேல் அழிஞ்சிப்பட்டு, ஓடலப்பட்டு, கீழ்குமாரமங்கலம், காரணப்பட்டு, பள்ளிப்பட்டு, மலைபெருமாள் அகரம், உள்ளேரிப்பட்டு, கரைமேடு, திருப்பணாம்பாக்கம், களையூர், அழகியநத்தம், இரண்டாயிரவிளாகம், வெள்ளப்பாக்கம். மருதாடு, நத்தப்பட்டு, வெளிச்செம்மண்டலம், சின்னகங்கனாங்குப்பம், சுப உப்பலவாடி, குண்டு உப்பலவாடி, உச்சிமேடு, பெரியகங்கனாங்குப்பம், கோண்டூர், தோட்டப்பட்டு, செஞ்சிகுமாரபுரம், வரக்கால்பட்டு மற்றும் காராமணிக்குப்பம் கிராமங்கள்.
கடலூர் (நகராட்சி) மற்றும் பாதிரிக்குப்பம் (சென்சஸ் டவுன்).
# கடலூர் சட்டமன்றத் தொகுதி

## வெற்றி பெற்றவர்கள்

### சென்னை மாநிலம்

| 1952 | சிவ சிதம்பர ராமசாமி படையாச்சி மற்றும் ரத்தினம் | தமிழ்நாடு டோய்லர்ஸ் கட்சி |
| --- | --- | --- |
| 1957 | பி. ஆர். சீனிவாச படையாச்சி | இந்திய தேசிய காங்கிரசு |
| 1962 | பி. ஆர். சீனிவாச படையாச்சி | இந்திய தேசிய காங்கிரசு |
| 1967 | இரெ. இளம்வழுதி | திராவிட முன்னேற்றக் கழகம் |
# கடலூர் சட்டமன்றத் தொகுதி

## வெற்றி பெற்றவர்கள்

### தமிழ்நாடு

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ஆம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1971 | ஆர். கோவிந்தராஜன் | திமுக | 35,219 | தரவு இல்லை | 52.60 | பி. ஆர். சீனிவாச படையாச்சி | 30,909 | 46.17 |  |
| 1977 | கி. அப்துல் லத்தீப் | அதிமுக | 24,107 | 31 | கோவிந்தராஜன் | திமுக | 22,280 | 29 |  |
| 1980 | பாபு கோவிந்தராஜன் | திமுக | 40,539 | 48 | ரகுபதி | அதிமுக | 37,398 | 45 |  |
| 1984 | வி. கோ. செல்லப்பா | இதேகா | 53,759 | 56 | கிருஷ்ணமூர்த்தி | திமுக | 37,063 | 39 |  |
| 1989 | இ. புகழேந்தி | திமுக | 42,790 | 42 | ராதாகிருஷ்ணன் | இதேகா | 22,408 | 22 |  |
| 1991 | பி. ஆர். எஸ். வெங்கடேசன் | இதேகா | 51,459 | 47 | புகழேந்தி | திமுக | 36,284 | 33 |  |
| 1996 | இ. புகழேந்தி | திமுக | 74,480 | 60 | கேவி ராஜேந்திரன் | இதேகா | 25,853 | 21 |  |
| 2001 | இ. புகழேந்தி | திமுக | 54,671 | 46 | பிஆர்எஸ் வெங்கடேசன் | தமாகா | 54,637 | 46 |  |
| 2006 | கோ. ஐயப்பன் | திமுக | 67,003 | 48 | குமார் | அதிமுக | 60,737 | 43 |  |
| 2011 | எம். சி. சம்பத் | அதிமுக | 85,953 | 60.56 | புகழேந்தி | திமுக | 52,275 | 36.83 |  |
| 2016 | எம். சி. சம்பத் | அதிமுக | 70,922 | 41.57 | இள. புகழேந்தி | திமுக | 46,509 | 27.26 |  |
| 2021 | கோ. ஐயப்பன் | திமுக | 84,563 | 46.46 | எம். சி. சம்பத் | அதிமுக | 79,412 | 43.63 | } |
# பண்ருட்டி சட்டமன்றத் தொகுதி

**பண்ருட்டி சட்டமன்றத் தொகுதி** (Panruti Assembly constituency), கடலூர் மாவட்டத்தின் ஒரு சட்டமன்றத் தொகுதியாகும். பண்ருட்டி நகரம் பண்ருட்டி சட்டமன்றத் தொகுதிக்கு உட்பட்டதாகும்.
# பண்ருட்டி சட்டமன்றத் தொகுதி

## தொகுதியில் அடங்கியுள்ள பகுதிகள்

பண்ருட்டி தாலுகா (பகுதி)  
பைத்தாம்பாடி, காவனூர், உளுந்தமாபட்டு, எனாதிரிமங்கலம், குறத்தி, அக்கடவல்லி, கண்டரக்கோட்டை (வடக்கு), புலவனூர், மேல்குமாரமங்கலம் (தெற்கு), பகண்டை, கொங்கராயனூர். கோழிப்பாக்கம், மாளிகைமேடு, திராசு, பூண்டி, திருத்துறையூர், கயப்பாக்கம், கரும்பூர், அவியனூர், அழகுபெருமாள்குப்பம், உறையூர், விரிஞ்சிப்பாக்கம், பனப்பாக்கம், பூங்குணம். மேல்கவரப்பட்டு, கீழ்கவரப்பட்டு, பெருமாள்நாயக்கன்பாளையம், சித்தரசூர், பாலூர், எழுமேடு, லஷ்மிநாராயணபுரம், கணிசப்பாக்கம், கோட்டம்பாக்கம். பண்டரக்கோட்டை, மணப்பாக்கம், அங்குச்செட்டியாளையம், சன்னியாசிபேட்டை, எய்தனூர், அரியிருந்தமங்கலம். கந்தரவாண்டி, கீழ்ருங்குணம், கீழ்க்குப்பம், பல்லவராயநத்தம். பலாப்பட்டு, சிறுநங்கைவாடி, சாத்டிப்பட்டும் சேமக்கோட்டை, கொளப்பாக்கம், திருவாமூர் மற்றும் வீரப்பெருமாநல்லூர் கிராமங்கள்.  
மேல்பட்டாம்பாக்கம் (பேரூராட்சி), நெல்லிக்குப்பம் (நகராட்சி), பண்ருட்டி (நகராட்சி) மற்றும் தொரப்பாடி (பேரூராட்சி).
# பண்ருட்டி சட்டமன்றத் தொகுதி

## சென்னை மாநிலம்

| 1952 | ராதாகிருஷ்ணன் | தமிழ்நாடு உழைப்பாளர் கட்சி |
| --- | --- | --- |
| 1967 | பண்ருட்டி இராமச்சந்திரன் | இந்திய தேசிய காங்கிரசு |
# பண்ருட்டி சட்டமன்றத் தொகுதி

## தமிழ்நாடு

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1971 | பண்ருட்டி இராமச்சந்திரன் | திமுக | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை | தரவு இல்லை |  |
| 1977 | பண்ருட்டி இராமச்சந்திரன் | அதிமுக | 43,330 | 58 | நந்தகோபாலகிருஷ்ணன் | ஜனதா | 27,673 | 37 |  |
| 1980 | பண்ருட்டி இராமச்சந்திரன் | அதிமுக | 44,557 | 51 | நந்தகோபாலகிருஷ்ணன் | திமுக | 40,070 | 46 |  |
| 1984 | பண்ருட்டி இராமச்சந்திரன் | அதிமுக | 51,900 | 52 | நந்தகோபாலகிருஷ்ணன் | திமுக | 44,263 | 44 |  |
| 1989 | கு. நந்தகோபாலகிருட்டிணன் | திமுக | 52,395 | 55 | தேவசுந்தரம் | அதிமுக(ஜெ) | 17,487 | 18 |  |
| 1991 | பண்ருட்டி இராமச்சந்திரன் | பாட்டாளி மக்கள் கட்சி | 39,911 | 36 | தேவசுந்தரம் | அதிமுக | 38,789 | 35 |  |
| 1996 | வி. இராமசாமி | திமுக | 68,021 | 55 | ராஜேந்திரன் | அதிமுக | 28,891 | 23 |  |
| 2001 | தி. வேல்முருகன் | பாமக | 45,963 | 38 | ராமசாமி | திமுக | 40,915 | 34 |  |
| 2006 | தி. வேல்முருகன் | பாமக | 54,653 | 38 | ராஜேந்திரன் | அதிமுக | 54,505 | 38 |  |
| 2011 | பி. சிவக்கொழுந்து | தேமுதிக | 82,187 | 50.91 | சபா ராஜேந்திரன் | திமுக | 71,471 | 44.27 |  |
| 2016 | சத்யா பன்னீர்செல்வம் | அதிமுக | 72,353 | 39.43 | பொன்குமார் | திமுக | 69,225 | 37.73 |  |
| 2021 | தி. வேல்முருகன் | திமுக | 93,801 | 47.60 | சொரத்தூர் ராஜேந்திரன் | அதிமுக | 89,104 | 45.22 | } |
# பண்ருட்டி சட்டமன்றத் தொகுதி

## 2016 சட்டமன்றத் தேர்தல்

### வாக்காளர் எண்ணிக்கை

, 2016 அன்று *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,
| ஆண்கள் | பெண்கள் | மூன்றாம் பாலினத்தவர் | மொத்தம் |
| --- | --- | --- | --- |
| } |  |  |  |
# பண்ருட்டி சட்டமன்றத் தொகுதி

## 2016 சட்டமன்றத் தேர்தல்

### வேட்புமனுக்கள், இறுதி வேட்பாளர் பட்டியல் குறித்த விவரங்கள்

| ஆண்கள் | பெண்கள் | மொத்தம் |
| --- | --- | --- |
| வேட்புமனு தாக்கல் செய்தோர் |  |  |
| தேர்தல் ஆணையத்தின் மனுபரிசீலனைக்குப் பிறகு களத்தில் இருந்தோர் |  |  |
| வேட்புமனுக்களை திரும்பப் பெற்றுக் கொண்டோர் |  |  |
| களத்தில் இருக்கும் வேட்பாளர்கள் | } |  |
# பண்ருட்டி சட்டமன்றத் தொகுதி

## 2016 சட்டமன்றத் தேர்தல்

### வாக்குப்பதிவு

| 2011 வாக்குப்பதிவு சதவீதம் | 2016 வாக்குப்பதிவு சதவீதம் | வித்தியாசம் |  |
| --- | --- | --- | --- |
| % | % | ↑ <font color="green">**%** | } |  
| வாக்களித்த ஆண்கள் | வாக்களித்த பெண்கள் | வாக்களித்த மூன்றாம் பாலினத்தவர் | மொத்தம் | வாக்களித்த ஆண்கள் சதவீதம் | வாக்களித்த பெண்கள் சதவீதம் | வாக்களித்த மூன்றாம் பாலினத்தவர் சதவீதம் | மொத்த சதவீதம் |
| --- | --- | --- | --- | --- | --- | --- | --- |
| 1,85,465 | % | % | % | % | } |  |  |  
| நோட்டா வாக்களித்தவர்கள் | நோட்டா வாக்களித்தவர்கள் சதவீதம் |  |
| --- | --- | --- |
| 1,988 | 1.07% | } |
# குறிஞ்சிப்பாடி சட்டமன்றத் தொகுதி

**குறிஞ்சிப்பாடி சட்டமன்றத் தொகுதி** (*Kurinjipadi Assembly constituency*) என்பது தமிழ்நாட்டிலுள்ள 234 சட்டமன்றத் தொகுதிகளில் ஒன்றாகும். இதன் தொகுதி எண் 156.
# குறிஞ்சிப்பாடி சட்டமன்றத் தொகுதி

## விளக்கம்

**குறிஞ்சிப்பாடி சட்டமன்றத் தொகுதி** , கடலூர் மாவட்டத்தின் ஒரு சட்டமன்றத் தொகுதியாகும். சேலம் தேசிய நெடுஞ்சாலையில் அமைந்துள்ளது குறிஞ்சிப்பாடி தொகுதி.வடலூர் நகராட்சி மற்றும் குறிஞ்சிப்பாடி சிறப்பு நிலை பேரூராட்சி. குறிஞ்சிப்பாடி ஒன்றியத்தின் 51 கிராம ஊராட்சிகள் மற்றும் கடலூர் ஊராட்சி ஒன்றியத்தின் 20 ஊராட்சிகள் என 71 ஊராட்சிகளை உள்ளடக்கியுள்ளது. இத்தொகுதியில் குறிஞ்சிப்பாடி நகரம் புத்து மாரியம்மன் கோயில் மற்றும் சுப்புராயர் கோவில்& வடலுார் வள்ளலார் சத்திய ஞான சபை, திருவந்திபுரம் தேவநாத சுவாமி கோவில் பிரசித்தி பெற்றவை. விவசாயிகளின் வாழ்வாதாரமாக பெருமாள் ஏரி, வாலாஜா ஏரி உள்ளன. முந்திரி, வாழை விவசாயம், நெசவு மற்றும் மீன்பிடி தொழில் பிரதானம்.
# குறிஞ்சிப்பாடி சட்டமன்றத் தொகுதி

## தொகுதியில் அடங்கியுள்ள பகுதிகள்

**கடலூர் வட்டம் (பகுதி)**
குணமங்கலம். பில்லாலி, திருவந்திபுரம், கருப்படித்துண்டு, அரிசிபெரியாங்குப்பம், குமாரப்பேட்டை, ஓட்டேரி, திருமாணிக்குழி, வானமாதேவி, விலங்கல்பட்டு, நடுவீரப்பட்டு, சென்னப்பநாயக்கன்பாளையம், வெள்ளகரை, ராமாபுரம், மாவடிபாளையம். கரையேறவிட்டகுப்பம், வெட்டுக்குளம், பொன்னையன்குப்பம், பச்சையாங்குப்பம், குடிகாடு, காரைக்காடு, அன்னவல்லி, கெங்கமநாயகன்குப்பம், வழுதலம்பட்டு, தொண்டமாநத்தம், சேடப்பாளையம், தியாகவல்லி, செம்மங்குப்பம், கோதண்டராமாபுரம், அம்பலவாணன்பேட்டை, தோப்புக்கொல்லை, திம்மராவுத்தன்குப்பம், கிருஷ்ணன்குப்பம், தம்பிபாளையம், ஆயீக்குப்பம், அகரம், தங்களிக்குப்பம், அனுக்கம்பட்டு, திருச்சேபுரம், காயல்பட்டு, கம்பளிமேடு, ஆலப்பாக்கம், பூவானிக்குப்பம், இடங்கொண்டாம்பட்டு, அக்கத்திம்மாபுரம், ரங்கநாதபுரம், கேசவநாராயணபுரம், தம்பிபேட்டை, பெத்தநாயக்கன்குப்பம், கஞ்சமாண்டான்பேட்டை, தையல்குணாம்பட்டினம், தீர்த்தனகிரி, ஆதிநாராயணபுரம், தானூர், ஆண்டார்முள்ளிபள்ளம். சிறுபாலையூர், கருவேப்பம்பாடி, கண்ணாடி, ஆடூர்குப்பம், விருப்பாக்சி, ராசாகுப்பம், கருங்குழி, கொளக்குடி, நையின்னக்குப்பம், மருவாய், அரங்கமங்களம், குறிஞ்சிப்பாடி, கொத்தவாச்சேரி மற்றும் குண்டியமல்லூர் கிராமங்கள்.  
வடலூர் நகராட்சி மற்றும் குறிஞ்சிப்பாடி சிறப்பு நிலை பேரூராட்சி.